SAPPEโบรกฯปรับลดประมาณการกำไรแต่แนะซื้อมองกำไรยังแข็งแกร่งในอนาคต
บล.ธนชาต ระบุในบทวิเคราะห์วันนี้ (26 มี.ค.58) ว่า บริษัท เซ็ปเป้ จำกัด (มหาชน)หรือ SAPPE กำไรที่น่าผิดหวังของ SAPPE ใน ไตรมาส4/57 จากการบริโภคในประเทศอ่อนแอ และค่าใช้จ่ายในการขายที่สูงขึ้น ส่งผลให้เราปรับลดประมาณการกำไร 16-23% ระหว่างปี 58-17F และปรับลดราคาเป้าหมายเรา 11% เป็น 40 บาท แต่เรายังคงแนะนำ "ซื้อ" เนื่องจาก 1) เราเชื่อว่าการบริโภคในประเทศได้ผ่านจุดต่ำสุดมาแล้วใน ไตรมาส4/57 และจะค่อยๆเริ่มฟื้นตัวในปีนี้ 2)เรามองว่าส่งออกของ SAPPE จะยังเติบโตแข็งแกร่งต่อเนื่อง 3) การขยายกำลังการผลิตของ SAPPE เพื่อเพิ่มอัตรากำไรยังคงเป็นไปตามแผน โดยเรามองว่าจะทำให้อัตรากำไรเพิ่มขึ้น นอกเหนือจากการส่งออกที่มีอัตรากำไรสูงอยู่แล้ว และ 4) มูลค่าของ SAPPE ดูน่าสนใจยิ่งขึ้นที่ PE ปี 58 19 เท่า และ EPS CAGR ปี 58-60 33% 
26 มี.ค. 2558

บล.ธนชาต ระบุในบทวิเคราะห์วันนี้ (26 มี.ค.58) ว่า บริษัท เซ็ปเป้ จำกัด (มหาชน)หรือ SAPPE กำไรที่น่าผิดหวังของ SAPPE ใน ไตรมาส4/57 จากการบริโภคในประเทศอ่อนแอ และค่าใช้จ่ายในการขายที่สูงขึ้น ส่งผลให้เราปรับลดประมาณการกำไร 16-23% ระหว่างปี 58-17F และปรับลดราคาเป้าหมายเรา 11% เป็น 40 บาท แต่เรายังคงแนะนำ “ซื้อ” เนื่องจาก 1) เราเชื่อว่าการบริโภคในประเทศได้ผ่านจุดต่ำสุดมาแล้วใน ไตรมาส4/57 และจะค่อยๆเริ่มฟื้นตัวในปีนี้ 2)เรามองว่าส่งออกของ SAPPE จะยังเติบโตแข็งแกร่งต่อเนื่อง 3) การขยายกำลังการผลิตของ SAPPE เพื่อเพิ่มอัตรากำไรยังคงเป็นไปตามแผน โดยเรามองว่าจะทำให้อัตรากำไรเพิ่มขึ้น นอกเหนือจากการส่งออกที่มีอัตรากำไรสูงอยู่แล้ว และ 4) มูลค่าของ SAPPE ดูน่าสนใจยิ่งขึ้นที่ PE ปี 58F 19 เท่า และ EPS CAGR ปี 58-60 33%  
ยอดส่งออกของ SAPPE เติบโตแข็งแกร่งในปี 2014 ที่ 42% เทียบช่วงเดียวกันของปีก่อนเราเห็นแนวโน้มการเติบโตแข็งแกร่งต่อเนื่อง และคาดการณ์ส่งออกเติบโตเฉลี่ย 30% ระหว่างปี 58-17 ส่งผลให้สัดส่วนส่งออกอยู่ที่ 67% ของยอดขายรวมในปี 58F, 71% ในปี 59 และ 75% ในปี 60 ด้วยเหตุผลดังนี้ 1) SAPPE มีแผนขยายในต่างประเทศ ทั้งในตลาดเดิมและตลาดใหม่ ที่การเข้าถึงยังคงต่ำ 2) บริษัทวางแผนเปิดตัวผลิตภัณฑ์ใหม่ ซึ่งจะสร้างความแปลกใหม่ หลากหลาย และตื่นเต้นให้กับผู้บริโภค และ 3) SAPPE มีแผนทำการตลาดและจัดโปรโมชั่นเพื่อเพิ่มการรับรู้แบรนด์ของสินค้า
แม้ยอดขายรวมออกมาต่ำกว่าที่เราคาด อัตรากำไรยังคงขยายตัวได้ดี จากการส่งออกที่เติบโตแข็งแกร่ง นอกจากส่งออกเติบโตแข็งแกร่งต่อเนื่อง เรายังเห็นปัจจัยอื่นๆที่จะทำให้อัตรากำไรขยายตัว 1) สายการผลิตที่สามที่จะทำให้กำลังการผลิตเพิ่มขึ้น 30% ซึ่งจะเริ่มดำเนินงานใน ไตรมาส2/58 โดย SAPPE มีแผนใช้กำลังการผลิตที่เพิ่มขึ้นเพื่อลดสัดส่วนการจ้างผลิดที่มีราคาสูงลง  2) ระบบการผลิตขวดแบบเต็มรูปแบบ ที่จะเริ่มดำเนินงานใน ไตรมาส2/58 ส่งผลให้ SAPPE มีระบบที่ครบวงจร และช่วยลดค่าใช้จ่ายในการผลิต เราคาดว่าอัตรากำไรขั้นต้นจะเพิ่มขึ้นเป็น 41.5% ในปี 58, 42.3% ในปี 59, และ 43.1% ในปี60
การจัดเก็บภาษีสรรพสามิตสำหรับเครื่องดื่มน้ำผลไม้น่าจะถูกเลื่อนเป็นต้นปี59เนื่องจากเราคาดว่า ครม. จะให้เวลาผู้ประกอบการเตรียมตัวหลังทำการอนุมัติ เราคาดว่า 15% ของยอดขายปี59ของ SAPPE จะโดนเก็บภาษี หาก ครม.อนุมัติแก้ภาษีสรรมสามิตสำหรับเครื่องดื่ม และคาดว่าจะมีการส่งผ่านภาระทางภาษี 50% ให้กับผู้บริโภค เราได้เลื่อนปัจจัยการเก็บภาษีไปยังปีหน้าในประมาณการของเรา และเนื่องจากเราคาดว่า 71% ของยอดขายจะมาจากส่งออกในปี59เราเห็นผลกระทบจากการจัดเก็บภาษีต่อประมาณการกำไรเพียงเล็กน้อยที่ 6%